User:Bookgym/athina

ΘΕΜΑ:Η Σχολική ζωή

Οι μαθητές εργάστηκαν ανά ομάδες πάνω στο θέμα με τον τίτλο: "Το σχολείο που ονειρεύομαι". Προκειμένου να καταλήξουν στα δικά τους συμπεράσματα ερεύνησαν σχολεία άλλων χωρών του εξωτερικού και παρατηρώντας πλεονεκτήματα αυτών των σχολείων πρότειναν τις αλλαγές που πρέπει να εφαρμόσουμε στα ελληνικά σχολεία ώστε να βελτιωθούν προς το καλύτερο.

Πιο συγκεκριμένα:

Η 1η ομάδα  Μελέτησε το εκπαιδευτικό σύστημα της Γερμανίας, της Τουρκίας, της Αγγλίας, της Λιθουανίας, της Ολλανδίας  Έγραψε τις σκέψεις της σε άρθρα για το φαινόμενο του σχολικού εκφοβισμού  Κατέθεσαν τις απόψεις τους για τα ελληνικά σχολεία  Βλέποντας τα μαθήματα που διδάσκονται στα σχολεία του εξωτερικού προτείναν ποια μαθήματα θα ήθελαν να περιλαμβάνονται στο δικό τους πρόγραμμα τα οποία και είναι τα παρακάτω:  Θεατρική Αγωγή  Θεωρία της Γυμναστικής (π.χ. Ορολογία αθλημάτων)  Μάθημα κατασκευών  Εκμάθηση μουσικού οργάνου

Σταμάτης Γούσης, Βασίλης Γεωργούδης, Γιάννης Ασημιανάκης και Σπύρος Βασιλειάδης- Τμήμα Α1

Η 2η ομάδα

Μελέτησε το εκπαιδευτικό σύστημα στη Γερμανία και μας ενημέρωσε ότι: Το Grundschule είναι το δημοτικό. Στον 4ο χρόνο, όταν το παιδί είναι 10 χρονών, οι δάσκαλοι προτείνουν σε κάθε μαθητή και στους γονείς του σε ποιον τύπο σχολείου θα έπρεπε να συνεχίσει: - Το Hauptschule (γυμνάσιο από το οποίο αποφοιτούν στα 15 για να ξεκινήσουν εργασία και πρακτική εξάσκηση) - Το Realschule (από το οποίο συνεχίζουν στην τεχνική εκπαίδευση στα 16) - Το Gymnasium όπου μένουν στο σχολείο ως τα 18 οπότε και συμμετέχουν στις εξετάσεις Abitur για την εισαγωγή τους στο Πανεπιστήμιο.

Στη συνέχεια μελέτησε το εκπαιδευτικό σύστημα στην Κίνα και μας ενημέρωσε ότι:  Η εκπαίδευση στην Κίνα χωρίζεται σε τρεις κατηγορίες: α)βασική εκπαίδευση     β)ανώτερη εκπαίδευση γ)ανώτατη εκπαίδευση.  στα σχολεία της Κίνας τα παιδιά μαθαίνουν διάφορες τέχνες όπως μουσική, χορό αγγλικά κ.α. γι αυτό στην Κίνα τα φροντιστήρια αποτελούν στήριξη των μαθητών που έχουν μαθησιακές δυσκολίες. Το project επίσης αποτελεί σημαντικό μάθημα και αποτελεί βάση στη συνολική διαδικασία.

Τα συμπεράσματά τους:  Το σχολείο μας θα πρέπει να αυξήσει τις ώρες των ειδικοτήτων όπως είναι η μουσική, τα αγγλικά και διάφορα άλλα μαθήματα τεχνών.  Θέλουμε να υπάρχουν ντουλαπάκια για να μπορούμε να βάζουμε τα πράγματα μας και τα βιβλία μας.  Ακόμα θα θέλαμε να γινόντουσαν τα μαθήματα μέσω διαδραστικού πίνακα και υπολογιστή.  Δεν θα θέλαμε βέβαια να έχουμε συγκεκριμένα ρούχα γιατί θα ήταν βαρετό

Βαλσάμης Νίκος, Αλεξάκη Βίκυ, Μπρετάνος Χαράλαμπος και Μπρετάνος Ανδρέας - Τμήμα Α1

Η 3η ομάδα

Η ομάδα αυτή ασχολήθηκε με τις σχέσεις καθηγητών και μαθητών. Μας ανέφερε τα εξής:

Αρχικά αναζητώντας πληροφορίες βρήκαμε ότι οι σχέσεις μαθητών-καθηγητών δεν ήταν πάντοτε οι καλύτερες. Παλαιότερα οι καθηγητές είχαν ασκούσαν βία στους μαθητές τους καθώς και σκληρές τιμωρίες. Τις τελευταίες 3 δεκαετίες{1980-εως σήμερα} αυτοί οι διδακτικοί τρόποι που έχουν πρότυπο μορφές βίας έχουν καταργηθεί. Όμως τα τελευταία χρόνια παρόλο που οι σχέσεις μαθητών-καθηγητών έχουν εξομαλυνθεί, πολλά προβλήματα παραμένουν άλυτα. Κάποιοι καθηγητές συμπεριφέρονται άσχημα στα παιδιά πχ. υποτιμώντάς τους ή ειρωνεύοντάς τους. Όμως και πολλοί μαθητές παρεκτρέπονται κάνοντας φασαρία στο μάθημα, παραβιάζοντας τους κανόνες της τάξης, αντιμιλώντας αλλά και με πολλούς άλλους τρόπους. Χωρίς μάλιστα να υφίστανται τις συνέπειες γι΄αυτή τους τη συμπεριφορά. Μέσα από τις έρευνές μας είδαμε ότι οι σχέσεις μαθητών -καθηγητών και ο τρόπος εκπαίδευσης είναι διαφορετικός από χώρα σε χώρα. Στην Ελλάδα οι σχέσεις μαθητών καθηγητών δεν είναι άριστες, θα πρέπει λοιπόν εμείς οι μαθητές να σεβόμαστε περισσότερο τους καθηγητές μας και οι καθηγητές από την πλευρά τους να μην αντιμετωπίζουν άσχημα τους μαθητές. Όλα αυτά μπορούν να επιτευχθούν με την κατάλληλη εκπαίδευση και των δυο πλευρών.

Αντώνης Αραβανής, Νίκος Γρίβας , Ανδριανός Ανδρεάδης και Σπύρος Γκόγκος   -  Τμήμα Α1

Η 4η ομάδα

Η ομάδα αυτή μας είπε τα εξής: Στα ερωτήματα που μας δόθηκαν να ερευνήσουμε, απαντήσαμε για την σωστή συμπεριφορά που θέλουμε να υιοθετήσουν οι μαθητές μεταξύ τους. Επίσης, βρήκαμε πληροφορίες από διάφορες πηγές σχετικά με την οργάνωση και τη λειτουργία των σχολείων άλλων χωρών και ποια συστήματα και τρόπους λειτουργίας δικούς τους μπορούμε να  αξιοποιήσουμε έτσι ώστε να τα εφαρμόσουμε, έστω και διαφοροποιημένα, στο δικό μας σχολείο με σκοπό να το αναβαθμίσουμε και να το κάνουμε καλύτερο. Καταλήξαμε ότι : • Αρκετά σχολεία διαθέτουν ταράτσες και βεράντες ή εκτάσεις που μπορούν να καλλιεργηθούν (ακόμα κι από τους ίδιους τους μαθητές), κήπους με λουλούδια και δέντρα που ομορφαίνουν το περιβάλλον. • Αρκετά σχολεία χρησιμοποιούν στην διδασκαλία διαδραστικούς πίνακες, όπως γίνεται και στο δικό μας σχολείο. • Σε πάρα πολλά σχολεία παγκοσμίως, έχουν ιδρυθεί και διατηρούνται μέχρι σήμερα, λέσχες και οργανωμένες ομάδες μαθητών πχ. λέσχες βιβλίου, φωτογραφίας αθλητικές αλλά και θεατρικές ομάδες. • Σχολεία σε όλη την Ελλάδα έχουν δημιουργήσει οικολογικές ομάδες μαθητών στις οποίες συμμετέχουν εθελοντικά σε καθαρισμούς παραλιών, δενδροφυτεύσεις κ.λ.π.

Συμπεράσματα

Πολλά απο τα παραπάνω πλεονεκτήματα της σωστής οργάνωσης και λειτουργίας άλλων σχολείων, στο εσωτερικό και στο εξωτερικό, μπορούν να εφαρμοστούν και στο δικό μας σχολείο δημιουργώντας έτσι μια ευχάριστη και ομαδική ατμόσφαιρα για τους μαθητές, οι οποίοι ευαισθητοποιούνται οικολογικά, καλλιεργούν και διαμορφώνουν χαρακτήρα σύμφωνα με τις αξίες που προωθεί το σχολείο μέσω της καλύτερης αφομοίωσης του μαθήματος καθώς χρησιμοποιούνται πλέον εξαιρετικά τεχνολογικά αναπτυγμένα μέσα διδασκαλίας.

Ελευθερία Δοξοπούλου, Νεφέλη Ασπιώτη, Όλγα Αγιούς και Μαρία Ρίζου – Τμήμα Α1

Η 5η ομάδα

Η ομάδα αυτή απάντησε: Αφού γνωρίσαμε την λειτουργία των σχολείων των άλλων χωρών καταλήξαμε ότι το σχολείο μας χρειάζεται καλύτερες υποδομές για να κάνουμε καλύτερο μάθημα και να έχουμε περισσότερη  ασφάλεια.

Συγκεκριμένα προτείνουμε τα εξής: •	Άνετες και φωτεινές αίθουσες διδασκαλίας με εξοπλισμό όλων των εποπτικών μέσων •	Διαδραστικούς πίνακες σε όλες τις τάξεις •	Θέατρο υψηλής αισθητικής άρτια εξοπλισμένο •	Δανειστική βιβλιοθήκη •	Αίθουσα Εικαστικών Τεχνών •	Αίθουσα Μουσικής •	Αίθουσα Χορού •	Αίθουσα ενισχυτικής διδασκαλίας •	Αίθουσες ξένων γλωσσών •	Αίθουσα ελεύθερων δραστηριοτήτων (πχ. σκάκι, κουκλοθέατρο, επιτραπέζια παιχνίδια, κλπ.) •	Ιατρείο •	Μαγειρείο και αίθουσα εστίασης •	Γήπεδο πολλαπλής άθλησης (μπάσκετ, βόλεϊ, χάντμπολ, τένις και ποδοσφαίρου) •	Κλειστό γυμναστήριο με αποδυτήρια κλπ. •	Αυλές με χλοοτάπητα Υποστηρίζουμε ότι το σχολείο μας πρέπει να το φροντίζουμε και να μην το καταστρέφουμε! Σπύρος Δαλιέτος, Αλέξανδρος Κολοβός, Χρήστος Τζαναβάρης – Τμήμα Α2

Η 6η ομάδα

Σύμφωνα με αυτή την ομάδα:  Η πολιτεία αντιμετωπίζει το ελληνικό δημόσιο σχολείο δείχνοντας ενδιαφέρον σε κάποιους τομείς της παιδείας αλλά δυστυχώς και ανυπαρξία σε κάποιους άλλους όπως υποχρηματοδότηση, μη κάλυψη θέσεων εργασίας εκπαιδευτικών, έντονων κτιριακών προβλημάτων κ.ά.  Η τοπική κοινωνία αντιμετωπίζει το σχολείο με αγάπη και προσπαθεί να προσφέρει σε αυτό το καλύτερο κάτω από δύσκολες οικονομικά κυρίως συνθήκες. Πιστεύουμε πως μέσα στην τάξη πρέπει να υπάρχει κλίμα συνεργασίας, συνεννόησης, φιλίας και αλληλεγγύης. Μαγουλά Βίκυ, Εβελίνα Μακρή – Τμήμα Α2

Η 7η ομάδα

Η ομάδα αυτή πρότεινε ποια μαθήματα θα μπορούσαν να ενταχθούν στο σχολικό πρόγραμμα. Τα μαθήματα που θα θέλαμε να περιλαμβάνονται στο σχολείο μας είναι: • Να μαθαίναμε μουσική με μουσικά όργανα • Να ασχολούμασταν με το περιβάλλον μελετώντας διάφορα περιβαλλοντικά θέματα • Να μαθαίναμε αστρονομία χρησιμοποιώντας και διάφορα εργαλεία για να παρατηρούμε τα φαινόμενα όπως πχ. το τηλεσκόπιο.

Αχιλλέας Ζέρβας, Αλέξης Δαρμανής και Δημήτρης Γουλιαρμής – Τμήμα Α2

Η 8η ομάδα Τι μας είπε η ομάδα αυτή για τις σχέσεις καθηγητών και μαθητών:

Μέσα από αυτά τα ερωτήματα καταλάβαμε ότι με το πέρασμα του χρόνου ο τρόπος διδασκαλίας των καθηγητών δεν είναι ο ίδιος με τον παλιό. Πλέον οι καθηγητές δεν είναι αυταρχικοί. Δεν χρησιμοποιούν τη βία και την αυστηρότητα για να διδάξουν στα παιδιά. Επίσης προσπαθούν με κάθε τρόπο να κάνουν τα παιδιά να νιώθουν πιο άνετα την ώρα του μαθήματος. Πλέον υπάρχουν πολλά μέσα έτσι ώστε να εξηγούν καλύτερα το μάθημα στους μαθητές και να τους προσφέρουν μια γενικότερη εκπαίδευση που θα τους βοηθήσει να αποκτήσουν γνώσεις και εφόδια για την ζωή τους. Λάμπουρα Παναγιώτα, Δαφνή Εύα, Κομιανού Βαρβάρα και Γραμμένου Ελευθερία – Τμήμα Α2

Η 9η ομάδα

Σύμφωνα με τις έρευνες που έχουμε κάνει ανάμεσα σε σχολεία άλλων χωρών διαπιστώνουμε ότι είναι εντελώς διαφορετικά με τα σχολεία στην χώρα μας. Τα σχολεία που ερευνήσαμε ήταν σχολεία στην Λατινική Αμερική, στην Σκανδιναβία, στις χώρες του Τρίτου Κόσμου και τα σχολεία στην χώρα μας. Υπάρχουν αρκετές διαφορές ως προς τις υποδομές (κτίριο που στεγάζεται ο σχολικός χώρος), το εκπαιδευτικό σύστημα (μαθήματα που διδάσκονται, διδακτικές ώρες). Τα σχολεία στη Σουηδία έχουν άριστες υποδομές, καλό εκπαιδευτικό σύστημα, καταφέρνουν να κάνουν τον μαθητή να νιώθει άνετα και ευχάριστα. Επίσης περνά την ώρα του δημιουργικά χωρίς να αδιαφορεί κατά την διάρκεια της παράδοσης του μαθήματος. Τα σχολεία στη Βραζιλία έχουνε και αυτά εξαιρετικές υποδομές, εκπαιδευτικό σύστημα αρκετά καλό. Τα σχολεία στην Ελλάδα έχουν μέτριες υποδομές, εκπαιδευτικό σύστημα καλό. Τα σχολεία στην Αφρική: Οι συνθήκες δεν είναι κατάλληλες για την πραγματοποίηση του μαθήματος. Δεν είναι δυνατή η πρόσβαση στην εκπαίδευση. Και όσα παιδία έχουν πρόσβαση σ'αυτήν δεν διδάσκονται με τον καλύτερο τρόπο. Δηλαδή σύμφωνα με τις χώρες που μελετήσαμε κατατάσσουμε τα σχολεία μας ως εξής:

Θεωρούμε ότι το θέμα αυτό είναι κάτι που απασχολεί σε μεγάλο βαθμό όλους τους μαθητές και γι'αυτόν τον λόγο είναι πολύ σημαντικό για εμάς. Όλοι θέλουμε ένα καλύτερο σχολείο με περισσότερες υποδομές. Ματίνα Γκουτζούπα, Μαρία Ζάνου, Γιώτα Γκουτζούπα και Ελβίρα Σουρέ Ντα Σίλβα – Τμήμα Α2